钦定古今图书集成/理学汇编/字学典/第149卷 > 《洞天墨录》 > 《香与墨同关纽》
## 钦定古今图书集成/理学汇编/字学典/第149卷 > 《洞天墨录》 > 《香与墨同关纽》

邵安又与朱万初帖云：“深山高居，炉香不可缺。退休
之久，佳品乏绝。野人为取老松柏之根枝叶实，共捣
治之，研枫肪群和之，每焚一丸，亦足助清苦。今年大
雨，时行土润，溽暑特甚，万初致石鼎，清昼焚香，空斋
萧寒，遂为一日之借，良可喜也。”万初本墨妙，又兼香
癖，盖墨之与香，同一关纽，亦犹书之与画，谜之与禅
也。